**Ministru kabineta noteikumu projekta "Grozījumi Ministru kabineta 2013. gada 17. decembra noteikumos Nr. 1525 "Noteikumi par Latvijas Republikas Uzņēmumu reģistra maksas pakalpojumiem"" sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | Tieslietu ministrijas iniciatīva, nolūkā pilnveidot un padarīt efektīvākus Latvijas Republikas Uzņēmumu reģistra (turpmāk – Uzņēmumu reģistrs) sniegtos pakalpojumus (veicināt pakalpojumu elektronisku sniegšanu). Papildus noteikumu projekts paredz izpildīt Valsts kontroles Otrā revīzijas departamenta 2015. gada 20. aprīļa revīzijas ziņojuma Nr. 2.4.1-29/2014 "Par Tieslietu ministrijas 2014. gada pārskata sagatavošanas pareizību" 42. punktu un ar šo ziņojumu saistītā Valsts kontroles revīzijas ieteikumu ieviešanas plāna 2. punktu (turpmāk – Ziņojums), kur dots uzdevums pārskatīt Ministru kabineta noteikumos ietverto Uzņēmumu reģistra maksas pakalpojumu cenu pamatotību.  Uzņēmējdarbības vides pilnveidošanas pasākumu plāna (apstiprināts ar Ministru kabineta 2017. gada 15. marta rīkojumu Nr. 125) 3.1.1. apakšpunkta 1.1. pasākums paredz izstrādāt un noteiktā kārtībā iesniegt Ministru kabinetā grozījumus Ministru kabineta 2013. gada 17. decembra noteikumos Nr. 1525 "Noteikumi par Latvijas Republikas Uzņēmumu reģistra maksas pakalpojumiem" (turpmāk – Noteikumi). Pēc Pasaules bankas secinājumiem un sniegtās informācijas ir konstatēts, ka Latvijā uzņēmumu reģistrēšana vēl joprojām notiek izmantojot notāra pakalpojumus un dokumentus iesniedzot papīra formātā Uzņēmumu reģistra filiālēs. Šāda prakse ne tikai negatīvi ietekmē *Doing Business* reitinga aprēķinu, jo paredz papildus formālu procedūru un attiecīgi pasliktina Latvijas reitingu uzņēmējdarbības uzsākšanas kontekstā un pārējo reitinga aprēķinos iekļauto valstu fona, bet arī neveicina e-pārvaldības principa stiprināšanu valsts pārvaldes sniegtajos pakalpojumos. Līdz ar to Noteikumos paredzēta maksa par klātienes dokumentu pieņemšanu. Maksa par klātienes dokumentu pieņemšanu veicinās dokumentu iesniegšu elektroniski, kas savukārt būtiski samazinās klienta izmaksas dokumentu sagatavošanā un iesniegšanā.  Eiropas Parlamenta un Padomes 2012. gada 13. jūnija Direktīva 2012/17/ES, ar ko Padomes Direktīvu 89/666/EEK un Eiropas Parlamenta un Padomes Direktīvas 2005/56/EK un 2009/101/EK groza attiecībā uz centrālo reģistru, komercreģistru un uzņēmumu reģistru savstarpējo savienojamību (turpmāk – Direktīva 2012/17/ES), atbilstoši kurai Eiropas Savienības (turpmāk – ES) dalībvalstu reģistriem līdz 2017. gada 8. jūnijam ir jāpievienojas centrālajai platformai, caur kuru uz E-tiesiskuma portālu būs jānodod gan ar Direktīvu 2012/17/ES noteiktā bezmaksas informācija, gan informācija un dokumenti, kas noteikti Direktīvā 2009/101/EK un, par kuru saņemšanu saskaņā ar nacionālajiem normatīvajiem aktiem Latvijā ir jāmaksā. | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Uzņēmumu reģistra sniegto maksas pakalpojumu izcenojumus šobrīd nosaka Noteikumi.  Izmaiņas Noteikumos (turpmāk – Projekts) tiek izdarītas, pamatojoties uz Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" (turpmāk – MK noteikumi Nr. 333) 18. punktā noteiktajiem gadījumiem, kā arī Ziņojumu. Līdz ar to Projekts paredz pārskatīt maksas pakalpojumu cenrādi, kā arī papildināt maksas pakalpojumu sarakstu ar jaunu pakalpojumu izcenojumiem.  Pamatojoties uz MK noteikumu Nr. 333 18.1. un 18.2. apakšpunktu, Uzņēmumu reģistrs pārskatījis un veicis izmaiņas Uzņēmumu reģistra maksas pakalpojumu cenrādī (ir mainījušies apstākļi, kas ietekmē sniedzamo maksas pakalpojumu klāstu, proti, E-tiesiskuma portālam nododamā informācija, kā arī atsevišķās pozīcijās palielinājušās un samazinājušās tiešās un netiešās izmaksas, kuras veido maksas pakalpojumu izcenojumus).  Papildu izmaiņas Noteikumos izriet no nepieciešamības ieviest Direktīvas 2012/17/ES prasības. Proti, Direktīvas 2012/17/ES mērķis ir nodrošināt pārrobežu piekļuvi uzņēmējdarbības informācijai par ES dalībvalstu biznesu reģistros reģistrētajām sabiedrībām un to filiālēm, kas atvērtas citās dalībvalstīs. Noteikumos maksa par izziņu un dokumentu izsniegšanu no Uzņēmumu reģistra noteikta atbilstoši tam, kādā termiņā izziņas vai dokumenti tiek izsniegti, kā arī maksa par dokumentu izsniegšanu tiek diferencēta atbilstoši dokumenta veidam un lapu skaitam. Jāatzīst, ka atbilstoši Direktīvas 2012/17/ES regulējumam un tās ieviešanas rezultātā izveidojamajai sistēmai izziņas un dokumentus klientiem būs jānodod tikai elektroniski un tiešsaistes režīmā, proti, tūlītēji pēc to iegādes E-tiesiskuma portālā. Saprotams, ka tūlītēja izziņu un dokumentu iegādes iespēja tiešsaistē padara neloģisku maksas diferencēšanu atbilstoši termiņam, kādā informācija tiek sniegta, kā arī maksājumu administrēšana par dokumentu izsniegšanu atbilstoši to veidam vai lapu skaitam ievērojami sarežģī tehnisko realizāciju, attiecīgi to arī nesamērīgi sadārdzinot.  Papildus norādāms, ka Uzņēmumu reģistrs ir secinājis, ka paralēlas, atšķirīgas maksas ieviešana par izziņu un dokumentu izsniegšanu nacionālajā līmenī un pārrobežu līmenī - E-tiesiskuma portālā būtu gan grūti pamatojama vienādas attieksmes ievērošanas kontekstā, gan ievērojami sadārdzinātu maksājumu administrēšanas procesu.  Ievērojot iepriekš minēto, diferencētas maksas noteikšana par izziņu un dokumentu izsniegšanu atbilstoši termiņam, kādā tie tiek izsniegti, vai to veidam vai lapu skaitam, ir zaudējusi savu nozīmi un būtu atzīstama par neatbilstošu mūsdienu informācijas izsniegšanas iespējām. Līdz ar to, ieviešot Direktīvā 2012/17/ES noteikto, Uzņēmumu reģistram jāatsakās no diferencētas maksas par izziņu un dokumentu izsniegšanu atbilstoši termiņam, kādā tie tiek izsniegti, kā arī maksas diferencēšanas atbilstoši dokumentu veidam un lapu skaitam. Proti, Projektā paredzēts, ka maksa par izziņas un dokumentu izsniegšanu tiek diferencēta, pamatojoties uz saņemšanas veidu (tiešsaistē vai neizmantojot tiešsaisti).  Vienlaikus norādāms, ka, ņemot vērā to, ka nacionālajā līmenī izziņas un dokumenti vēl joprojām izsniedzami gan papīra, gan elektroniskā formā, ir pamats diferencēt maksu par izziņu un dokumentu izsniegšanu atbilstoši veidam, kādā tie tiek izsniegti. Minētā pieeja ir atbilstoša arī veidam, kādā nosakāma maksa par Uzņēmumu reģistra sniegtajiem pakalpojumiem, proti, izziņu un dokumentu izsniegšana klātienē vai pa pastu rada ievērojami lielākas administratīvās izmaksas, nekā izziņu vai dokumentu izsniegšana elektroniski. Lai gan šobrīd par izziņu un dokumentu izsniegšanu elektroniski ir noteikts maksas samazinājums par 10 %, tas neatbilst jaunajiem informācijas izsniegšanas principiem un tehnoloģiskajām iespējām, kā arī ievērojami sarežģī maksājumu administrēšanas procesu.  Uzņēmumu reģistra maksas pakalpojumu cenrādī ir iekļauti 12 pakalpojumu veidi, tai skaitā dažādas informācijas sagatavošana un izsniegšana (izziņas, dokumentu kopijas, gada pārskatu izsniegšana), paraksta apliecināšana, ieraksta izdarīšana noteiktā laikā un stundā uzņēmumu reģistra žurnālā un dažādos citos reģistros, Uzņēmumu reģistrā pieteikto izmaiņu ziņošana u.c. Kopā ir vairāk nekā 73 cenrāža pozīcijas.  Pamatojoties uz iepriekš norādīto, Uzņēmumu reģistra maksas pakalpojumu cenrādis ir pārskatīts, līdz ar to veiktas šādas izmaiņas:   1. **Esošajos maksas pakalpojumos:**   Informācijas pieprasījumiem no Uzņēmumu reģistra vestajiem reģistriem pārskatīti visi pakalpojumi, vairākus no tiem apkopojot zem viena pakalpojumu nosaukuma un vienkāršojot nosaukumus un nošķirot pakalpojumu saņemšanas kanālus (tiešsaistē un neizmantojot tiešsaisti), tādējādi padarot cenrādi saprotamāku un pārskatāmāku, kā arī pārskatītas/aktualizētas pakalpojumu izmaksas gan tiešās, gan netiešās. Pašlaik spēkā esošajā cenrādī pakalpojumi ir sadrumstaloti, piemēram, nosakot cenu par katru dokumenta veidu, kas būtiski apgrūtina maksas iekasēšanas procesu un rada nesamērīgu resursu ieguldījumu. Pārskatot informācijas no Uzņēmumu reģistra vestajiem reģistriem pakalpojumus, to izvērsums samazināts no 54 pakalpojuma veidiem uz 17 pakalpojumu veidiem. Ir noteikta vienota cena par dokumenta kopiju, izziņu nosaukumi paplašināti, nenorādot konkrētus reģistrus, jo izmaksas, padziļināti strukturējot, nemainās. Izstrādājot jauno cenrādi, vairs netiek paredzēta cena dokumentu kopijām bez pareizības apliecinājuma, jo turpmāk iestāde izsniegs tikai apliecinātas kopijas, līdz ar to Projekts paredz svītrot Noteikumu 4. punktu, kurš noteic, ka pirms pieteikuma par dokumenta kopijas saņemšanu iesniegšanas maksājama samaksa par vienu pakalpojuma vienību. Tāpat vairs netiek paredzēts pakalpojums, kad par noteiktu cenu tiek izsniegta pilna subjekta reģistrācijas lietas kopija – šis pakalpojums tiek aizvietots ar dokumentu kopiju izsniegšanu, cenu aprēķinot par pieprasīto dokumentu skaitu, jo reģistrācijas lietas ir dažāda apjoma, līdz ar to nav samērīgi pieprasīt vienu samaksu par dažādu dokumentu skaitu, kas atrodas vienā reģistrācijas lietā. Uzņēmumu reģistrs praksē novērojis, ka pieprasītājam visbiežāk nav nepieciešama pilna reģistrācijas lietas kopija, bet gan atsevišķu dokumentu kopijas, kas atrodas reģistrācijas lietā. Maksa par kopiju izsniegšanu, neizmantojot tiešsaisti, ir palielinājusies, taču, ņemot vērā to, ka elektroniskās kopijas izgatavošanai un izsniegšanai ir patērējami mazāk resursi, tiešsaistē dokumentu kopijas ir kļuvušas lētākas. Paredzēts, ka maksa par dokumentu kopiju izsniegšanu netiks diferencēta pēc lappušu skaita, bet gan par dokumentu neatkarīgi no lappušu skaita un kopija būs ar pareizības apliecinājumu, līdz ar to cena par dokumentu kopiju pieaugusi. Diferencējama arī maksa par tiesību subjekta reģistrācijas lietu izsniegšanu apskatei. Reģistrācijas lieta, kuru izsniedz apskatei personai, kurai nav tiesības saņemt ierobežotas pieejamības informāciju, jāanonimizē. Savukārt anonimizēšana ir darbietilpīgs process, kurā tiek ieguldīti ievērojami administratīvie resursi. Tādējādi Projekts paredz, ka maksa par reģistrācijas lietas izsniegšanu apskatei tiek diferencēta – bez anonimizēšanas tā tiek izsniegta apskatei pašam attiecīgās reģistrācijas lietas tiesību subjektam un pilnvarotajām personām, kurām ir tiesības saņemt ierobežotas pieejamības informāciju, ar anonimizēšanu, personām, kurām nav tiesības saņemt ierobežotas pieejamības informāciju. Tādējādi tiek samēroti administratīvie izdevumi par reģistrācijas lietās esošo datu aizklāšanu, kā arī ievērotas normatīvo aktu prasības personas datu aizsardzībai.  Tiek paredzēta gada pārskatu un tam pievienoto dokumentu izsniegšana tikai elektroniskā formā, jo dati par gada pārskatiem no Valsts ieņēmumu dienesta tiek saņemti tikai elektroniski (strukturētu datu veidā) un tehniski, nepatērējot nesamērīgus resursus (piemēram, drukāšana), nav izsniedzami papīra formātā. Attiecīgi maksa ir samazināta un izsniegšanas termiņš līdzšinējo divu vai piecu darbdienu vietā tiek vienādots uz divām darbdienām. Maksa par standartizētas izziņas saņemšanu tiešsaistē samazinājusies, taču par tādas pašas izziņas saņemšanu, neizmantojot tiešsaisti, – palielinājusies, jo klātienes apkalpošana vai pasta starpniecība pakalpojumu izmaksu sadārdzināšanāsprasa lielāku resursu apjomu. Pamatojoties uz maksas pakalpojumu pārrēķinu, saistībā ar lielāku administratīvo resursu nepieciešamību klātienes apkalpošanai un pasta starpniecību, pieaugusi arī maksa par izziņu saņemšanu angļu, vācu vai krievu valodā, kā arī par izziņu par reliģiskās organizācijas darbības nepārtrauktību un lietvedībā iesniegtajiem dokumentiem attiecībā uz Uzņēmumu reģistrā reģistrētu subjektu vai juridisko faktu un arī par izziņu, ka informācija Uzņēmumu reģistra reģistros nav ierakstīta, grozīta, reģistrēta vai noteikti dokumenti Uzņēmumu reģistrā nav iesniegti. Iepriekš norādītās izziņas gada laikposmā netiek pieprasītas tādā apjomā kā, piemēram, standartizēta apjoma un veida izziņa no Uzņēmumu reģistra vestajiem reģistriem, līdz ar to maksas pieaugums skar mazāku Uzņēmumu reģistra klientu skaitu. Parakstu apliecināšanas pakalpojumam aktualizēta maksa atbilstoši izmaksām. Tāpat pakalpojumi par subjektu dalībnieku, akcionāru vai biedru sapulču izsludināšanu un atklāšanu cenrādī sašaurināti – vairāki pakalpojumi saistībā ar sapulču sasaukšanu apvienoti zem viena nosaukuma. Pieaugusi maksa reģistrācijas apliecības (dublikāta) izsniegšanai un ieraksta izdarīšanai, kā arī iesniedzamo dokumentu reģistrēšanai (pievienošanai lietai) noteiktā dienā un stundā). Iepriekš norādīto maksas pakalpojumu maksa pieaugusi, pamatojoties uz atbalsta un funkciju veicēju izmaksām. Šīs anotācijas 3. pielikumā "Maksas pakalpojumu izcenojumu aprēķins" uzskaitīti katra maksas pakalpojuma rādītāji (materiāla/izejvielas nosaukums, atlīdzība un citi izmaksu veidi) un izmaksu apjoms noteiktā laikposmā viena maksas pakalpojuma veida nodrošināšanai.  Vienlaikus, ņemot vērā, ka nacionālajā līmenī izziņas un dokumenti vēl joprojām izsniedzami gan papīra, gan elektroniskā formā, ir pamats diferencēt maksu par izziņu un dokumentu izsniegšanu atbilstoši veidam, kādā tie tiek izsniegti. Minētā pieeja ir atbilstoša arī veidam, kādā nosakāma maksa par Uzņēmumu reģistra sniegtajiem pakalpojumiem, proti, izziņu un dokumentu izsniegšana klātienē vai pa pastu rada ievērojami lielākas administratīvās izmaksas, nekā izziņu vai dokumentu izsniegšana elektroniski. Lai gan šobrīd par izziņu un dokumentu izsniegšanu elektroniski ir noteikts maksas samazinājums par 10 %, tas neatbilst jaunajiem informācijas izsniegšanas principiem un tehnoloģiskajām iespējām, kā arī ievērojami sarežģī maksājumu administrēšanas procesu. Līdz ar to nolūkā veicināt izziņu pieprasīšanu tiešsaistē, maksa tiek noteikta mazāka un līdz ar to Noteikumu 6.punkts par 10 % maksas samazinājumu tiek svītrots.  Ņemot vērā, ka Uzņēmumu reģistrs pēdējo gadu laikā nav organizējis nevienu semināru, turklāt sabiedrībai nav interese par šādu semināru rīkošanu, pakalpojums "Dalības maksa par piedalīšanos Uzņēmumu reģistra organizētajos semināros" tiek svītrots.   1. **Jaunie maksas pakalpojumi:**   2.1. Pieteikuma un tam pievienoto dokumentu projekta sākotnējā caurlūkošana (pirmspārbaude) pirms pieteikuma iesniegšanas reģistrācijai. Pieteikumi pirmspārbaudei iesniedzami tikai elektroniskā formā.  Uzņēmumu reģistrs pirms administratīvās lietvedības uzsākšanas, neveic iesniegto dokumentu pārbaudi pirms to iesniegšanas Uzņēmumu reģistrā. Reģistrācijas pieteikumu un tam pievienotos dokumentus administratīvā procesa ietvaros izskata valsts notārs. Attiecīgi pieņem pozitīvu lēmumu pieteiktajai reģistrācijai vai arī izdod atlikšanas lēmumu, kurā norādīti pieteikuma un/vai iesniegto dokumentu trūkumi, kas novēršami lēmumā norādītajā termiņā. Līdz ar to pieteikuma iesniedzējam tiek kavēta pieteikto izmaiņu vai jauna subjekta reģistrācija, kas varētu tikt novērsta, ja pieteicējs izmantos Uzņēmumu reģistra sniegto dokumentu pirmspārbaudes pakalpojumu. Turklāt Uzņēmumu reģistrs sociālajos tīklos un klātienē veica aptauju par dokumentu pirmspārbaudes pakalpojumu un 83 % gadījumos respondenti izrādīja interesi par šādu pakalpojumu.  Plānots, ka dokumentu pirmspārbaudē valsts notārs veiks to pašu dokumentu un datu pārbaudi, kas noteikta attiecīgā subjekta darbību regulējošajā normatīvajā aktā. Piemēram, komercreģistrā iesniegtajos dokumentos valsts notārs pirmspārbaudē pārbaudīs, vai:  • iesniegti visi likumos paredzētie dokumenti, kurus reģistrē (pievieno lietai) vai uz kuru pamata izdara ierakstu komercreģistrā;  • dokumentam, kuru reģistrē (pievieno lietai) vai uz kura pamata izdara ierakstu komercreģistrā, ir juridisks spēks;  • tā dokumenta forma, kuru reģistrē (pievieno lietai) vai uz kura pamata izdara ierakstu komercreģistrā, atbilst normatīvajos aktos vai statūtos noteiktajam, ja normatīvais akts paredz iespēju noteikt statūtos konkrētu dokumenta formu;  • dokumentā, kuru reģistrē (pievieno lietai) vai uz kura pamata izdara ierakstu komercreģistrā, ietverto ziņu un noteikumu apjoms un saturs atbilst normatīvajiem aktiem un citiem reģistrācijas lietā esošajiem dokumentiem.  • komercreģistrā reģistrētie nodrošinājuma līdzekļi.  Taču jāņem vērā, ka Uzņēmumu reģistram nebūs tiesisks pamats veikt personu datu un citu datu pārbaudi reģistros, kuri ir Uzņēmumu reģistram pieejami, bet nav Uzņēmumu reģistra pārziņā. Tas nozīmē, ka dati netiks pārbaudīti Zemesgrāmatā, Iedzīvotāju reģistrā, riska personu un adrešu sarakstos. Saskaņā ar likumu "Par nodokļiem un nodevām", riska adrešu sarakstu uztur Valsts ieņēmumu dienests, un šis saraksts nav publiski pieejams. Uzņēmumu reģistrs saskaņā ar noslēgto starpresoru vienošanos, regulāri riska adrešu informāciju saņem no Valsts ieņēmumu dienesta. Līdz ar to valsts notārs, sniedzot pakalpojumu "dokumentu pirmspārbaude", vispārīgi norāda - ja pakalpojuma saņēmējs vēlas iegūt ziņas no riska adrešu (tas pats arī par riska personām) saraksta, jāvēršas Valsts ieņēmumu dienestā – pie pirmavota.  Papildus norādāms, ka dokumentu pirmspārbaude netiks veikta komercķīlu un laulāto mantisko attiecību reģistra subjektiem, jo šajos reģistros tiek veikta tikai juridiskā fakta reģistrācija. Līdz ar to nav lietderīgi veikt pirmspārbaudi dokumentos, uz kuru pamata veic komercķīlu vai laulāto mantisko attiecību reģistrāciju.   * 1. Klientu apkalpošana klātienē (klienti, kas iesniedz dokumentus reģistrācijai).   Projektā diferencētas cenas pakalpojumiem, ņemot vērā pakalpojuma pieprasīšanas un saņemšanas veidu (elektroniski vai klātienē). Līdz ar to par dokumentu iesniegšanu klātienē tiks piemērota maksa saskaņā ar cenrādi. Tādējādi izpildīts iestādēm dotais uzdevums noteikt priekšroku elektroniskajam pakalpojuma saņemšanas veidam, lai veicinātu iestādes pakalpojumu saņemšanu attālināti, kas izriet no šādiem dokumentiem:   * Latvijas Nacionālā attīstības plāna 2014.-2020. gadam 395. punkta, kur noteikts valsts mērķis pēc iespējas izlīdzināt publisko pakalpojumu pieejamību un efektivitāti visā Latvijas teritorijā, ievērojot pamatoti atšķirīgās pakalpojumu sniegšanas izmaksas un to kvalitāti. * Vides aizsardzības un reģionālās attīstības ministrijas 2013. gada oktobrī izstrādātājām rekomendācijām "Labas pārvaldības principu nodrošināšana publisko pakalpojumu sniegšanā", kur ietverts ieteikums iestādēm diferencēt pakalpojumu maksu vai saņemšanas termiņu, nosakot priekšroku elektroniskam pakalpojuma saņemšanas veidam, lai veicinātu iestādes pakalpojuma saņemšanu attālināti. * MK noteikumu Nr. 333 13. punkta, kurā noteikts, ka, aprēķinot maksas pakalpojumu izcenojumus, nosaka diferencētas maksas pakalpojumu cenas, ņemot vērā pakalpojumu sniegšanas (pieprasīšanas) veidus (piemēram, elektroniskā formā vai personīgi); * Uzņēmējdarbības vides pilnveidošanas pasākumu plāna (apstiprināts ar Ministru kabineta 2017. gada 15. marta rīkojumu Nr. 125) 3.1.1.apakšpunkta 1.1.pasākums paredz izstrādāt un noteiktā kārtībā iesniegt Ministru kabinetā grozījumus Noteikumos, paredzot maksu par klātienes dokumentu pieņemšanu.   1. Datu atlase.   Saskaņā ar likumu "Par Latvijas Republikas Uzņēmumu reģistru" Uzņēmumu reģistram ir pienākums informāciju izsniegt standartizētā apjomā un veidā. Vienlaikus, ņemot vērā, ka ir interese par šādu informācijas atlasi, nebūtu saprātīgi liegt tās izsniegšanu. Līdz ar to Uzņēmumu reģistra maksas pakalpojumu cenrādī speciālajai datu atlasei paredzēts jauns maksas pakalpojums. Saskaņā ar Informācijas atklātības likuma 13. panta otro daļu maksa par informācijas sniegšanu nedrīkst pārsniegt informācijas radīšanas un apstrādes (piemēram, savākšanas, izgatavošanas, reproducēšanas, izplatīšanas) izdevumus. Līdz ar to maksa par speciālo datu atlasi un apstrādi aprēķināta apmērā, kas nepārsniedz tās atlases (radīšanas) un apstrādes izdevumus.  Informācijas atklātības likuma 14. panta pirmās daļas 3. punkts noteic, ka informācijas sniegšanas termiņš ir 30 dienas, līdz ar to speciālās datu atlases pakalpojums tiks nodrošināts termiņā, kas nepārsniegs 30 dienas. Papildus norādāms, ka, iesniedzot pieteikumu speciālajai datu atlasei, uzreiz ir apmaksājamas trīs faktiskās datu atlases darba stundas, un, saņemot izpildīto datu atlasi, apmaksājamas pārējās darba stundas saskaņā ar cenrādi. Ja speciālā datu atlase un analīze tiek veikta mazāk nekā trīs stundu laikā, Uzņēmumu reģistrs neatmaksās maksu par speciālo datu atlasi un analīzi, jo ieguldītie administratīvie resursi, uzsākot pakalpojuma izpildi, ir nemainīgi.  Papildus norādāms, ka saskaņā ar Pievienotās vērtības nodokļa likuma 3. panta astoto daļu pievienotās vērtības nodokli nepiemēro publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Ņemot vērā, ka izziņu tulkošana angļu, vācu vai krievu valodā, kā arī dokumentu kopiju izsniegšana no lietvedības saistīta ar Uzņēmumu reģistra funkciju veikšanu, šie maksas pakalpojumu turpmāk nav apliekami ar pievienotās vērtības nodokli.  Atbilstoši Direktīvā 2012/17/ES noteiktajam ES dalībvalstu reģistriem līdz 2017. gada 8. jūnijam ir jāpievienojas centrālajai platformai, caur kuru uz E-tiesiskuma portālu būs jānodod gan ar Direktīvu 2012/17/ES noteiktā bezmaksas informācija, gan informācija un dokumenti, kas noteikti Direktīvā 2009/101/EK, līdz ar to Projektam jāstājas spēkā 2017. gada 1. jūnijā. Ņemot vērā, ka jaunā maksas pakalpojuma "dokumentu pirmspārbaude" pielāgošanai Uzņēmumu reģistra informācijas sistēmai nepieciešamas būtiskas izmaiņas sistēmā un jāpieprasa pielāgojums sistēmas uzturētājam, paredzēts, ka dokumentu pirmspārbaude tiks uzsākta trīs mēnešu laikā pēc Projekta spēkā stāšanās brīža. | | | | | |
| 3. | Projekta izstrādē iesaistītās institūcijas | Tieslietu ministrija (Uzņēmumu reģistrs). | | | | | |
| 4. | Cita informācija | Nav. | | | | | |
|  | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkura fiziska vai juridiska persona, kura pieprasa un saņem pakalpojumus Uzņēmumu reģistrā. | | | | | |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus sabiedrības mērķgrupām, tikai rada iespēju mainīt veicamās darbības (izmantot elektroniski pakalpojumus vai saņemt klātienē), lai saņemtu Uzņēmumu reģistra maksas pakalpojumus.  Vienkāršota un lētāka piekļuve (izmantojot elektroniskos pakalpojumus), kā arī Uzņēmumu reģistra sniegto maksas pakalpojumu maksas diferencēšana atkarībā no saņemšanas veida, veicinās personas dot priekšroku elektroniskajam pakalpojuma saņemšanas veidam.  Samazināts administratīvais slogs, veicinot iespējas personām saņemt maksas pakalpojumus vienkāršotā veidā (elektroniski), bez nepieciešamības ierasties Uzņēmumu reģistrā klātienē. Personām, kuras izmanto Uzņēmumu reģistra sniegtos maksas pakalpojumus, radīta iespēja samazināt izmaksas, jo Projektā gan pārskatītie, gan ieviestie e-pakalpojumi ir lētāka alternatīva klātienes pakalpojumiem. | | | | | |
| 3. | Administratīvo izmaksu monetārs novērtējums | Projekts šo jomu neskar.  Pamatojoties uz Likuma par budžetu un finanšu vadību 5. panta 12.1 daļu, maksas pakalpojuma izcenojuma noteikšanā ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas.  Saskaņā ar MK noteikumu Nr. 333 10. punktu, maksas pakalpojuma izcenojums ietver tiešās un netiešās izmaksas. | | | | | |
| 4. | Cita informācija | Nav. | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
|  | | | | | | | |
| **Rādītāji** | | | **2017. gads** | | Turpmākie trīs gadi (*euro*) | | |
| **2018.** | **2019.** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | | 2 | 3 | 4 | 5 | 6 |
| 1. Budžeta ieņēmumi: | | | 869 872 |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | 869 872 |  |  |  |  |
| 1.2. valsts speciālais budžets | | |  |  |  |  |  |
| 1.3. pašvaldību budžets | | |  |  |  |  |  |
| 2. Budžeta izdevumi: | | | 869 872 |  |  |  |  |
| 2.1. valsts pamatbudžets | | | 869 872 |  |  |  |  |
| 2.2. valsts speciālais budžets | | |  |  |  |  |  |
| 2.3. pašvaldību budžets | | |  |  |  |  |  |
| 3. Finansiālā ietekme: | | |  |  |  |  |  |
| 3.1. valsts pamatbudžets | | |  |  |  |  |  |
| 3.2. speciālais budžets | | |  |  |  |  |  |
| 3.3. pašvaldību budžets | | |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | | | X |  |  |  |  |
| 5.1. valsts pamatbudžets | | |  |  |  |  |
| 5.2. speciālais budžets | | |  |  |  |  |
| 5.3. pašvaldību budžets | | |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | Saskaņā ar likumu "Par valsts budžetu 2017. gadam" Tieslietu ministrijas budžeta apakšprogrammā "06.01.00 Juridisko personu reģistrācija" ieņēmumi no maksas pakalpojumiem un citiem pašu ieņēmumiem plānoti 869 872 *euro* apmērā.  Ieņēmumi no maksas pakalpojumiem un citiem pašu ieņēmumiem 2018. gadā un turpmākajos gados plānoti 869 872 *euro* apmērā. Detalizēts ieņēmumu no sniegtajiem maksas pakalpojumiem aprēķins norādīts Projekta sākotnējās ietekmes novērtējuma ziņojuma (anotācijas) 1. pielikumā.  Izdevumi Projektā iekļauto maksas pakalpojumu sniegšanai 2018. gadā un turpmākajos gados plānoti 869 872 *euro* apmērā. Detalizēts izdevumu aprēķins norādīts Projekta sākotnējās ietekmes novērtējuma ziņojuma (anotācijas) 2. pielikumā.  Maksas pakalpojumu izcenojuma aprēķins norādīts Projekta sākotnējās ietekmes novērtējuma ziņojuma (anotācijas) 3. pielikumā. | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Cita informācija | | | Ieņēmumi no Uzņēmumu reģistra sniegtajiem maksas pakalpojumiem tiks izlietoti izdevumu, kas saistīti ar Uzņēmumu reģistra maksas pakalpojumu sniegšanu, segšanai. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projektu ir nepieciešams virzīt un pieņemt vienlaicīgi ar Tieslietu ministrijas izstrādāto Ministru kabineta noteikumu projektu "Grozījumi Ministru kabineta 2014. gada 3. jūnija noteikumos Nr. 277 "Latvijas Republikas Uzņēmumu reģistra informācijas izsniegšanas noteikumi"". |
| 2. | Atbildīgā institūcija | Tieslietu ministrija (Uzņēmumu reģistrs). |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2012. gada 13. jūnija Direktīvas 2012/17/ES, ar ko Padomes Direktīvu 89/666/EEK un Eiropas Parlamenta un Padomes Direktīvas 2005/56/EK un 2009/101/EK groza attiecībā uz centrālo reģistru, komercreģistru un uzņēmumu reģistru savstarpējo savienojamību 3. pants groza Direktīvu 2009/101/EK, papildinot to ar 3.c panta pirmo daļu, nosakot, ka maksa, ko iekasē par Direktīvas 2009/101/EK 2. pantā minēto dokumentu un ziņu izsniegšanu, izmantojot reģistru savstarpējās savienojamības sistēmu, nepārsniedz attiecīgās administratīvās izmaksas. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | Direktīva 2012/17/ES. | | | | |
| A | | B | | C | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2012/17/ES 3. pantā ietvertais 3.c panta 1. punkts | | Projekta 1.4. apakšpunktā izteiktā Pielikuma 1.1.1. un 1.2.1. apakšpunkts | | Pārņemts pilnībā. | | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | |
| Cita informācija | | Nav. | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar. | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Projekts šo jomu neskar. | | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | Projekts šo jomu neskar. | | | |
| Cita informācija | | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par jaunajiem pakalpojumiem plānots paziņot Uzņēmumu reģistra mājaslapā, kā arī izvietot informāciju Uzņēmumu reģistra klientu apkalpošanas telpās. |
| 2. | Sabiedrības līdzdalība projekta izstrādē | 2017. gada 7. aprīlī Uzņēmumu reģistra mājaslapā un 2017. gada 11. aprīlī Valsts kancelejas mājaslapā tika publicēts paziņojums par sabiedrības līdzdalību, nodrošinot sabiedrības pārstāvjiem iespēju līdz 2017. gada 28. aprīlim sniegt rakstveida viedokli par Projektu. |
| 3. | Sabiedrības līdzdalības rezultāti | Līdz 2017. gada 28. aprīlim iebildumi vai priekšlikumi par Projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Ziediņa 67031848

Liene.Ziedina@ur.gov.lv